# Cadira de Thomas Busby

La cadira de Thomas Busby o cadira de l'Home Mort és una cadira de roure presumptament encantada que va ser maleïda per l'assassí Thomas Busby abans de la seva execució a la forca el 1702 a North Yorkshire, al Regne Unit. Tantes morts foren atribuïdes a les persones que s'havien assegut en aquesta cadira, que l'amo la va donar al Museu Thirsk.

## Rerefons

Thomas Busby va ser arrestat i condemnat a mort després que d'assassinar el seu padrastre Daniel Auty (o Autie) el 1702. Auty i Busby duien un negoci de falsificació de monedes (així com altres empreses criminals) i van discutir sobre el negoci, fet que va acabar amb Busby assassinant al seu padrastre Auty. Una versió de la història diu que Busby maleí la cadira mentre anava de camí a la seva execució, mentre que una altra diu que estava bevent assegut a la cadira quan va ser arrestat i llavors la va maleir.
Busby fou penjat a la cruïlla de Sandhutton, al costat d'una fonda, la qual més tard va canviar el seu nom a Busby Stoop Inn. El lloc de l'execució, davant del pub a la cruïlla entre l'A61 i l'A167 (ara una rotonda), es deia que està encantat pel fantasma de Busby.

## Morts

Els locals asseguraren que durant la Segona Guerra Mundial, aviadors canadencs de la base de Skipton-on-Swale foren al pub i aquells que s'assegueren a la cadira mai van retornar de les missions de bombardeig sobre l'Europa continental. A la dècada de 1970 alguns accidents fatals van ser relacionats amb la cadira. El 1978 la cadira va ser finalment penjada del sostre del Museu de Thirsk per prevenir que la gent s'hi assegués, inclòs el personal de manteniment. Un historiador de mobles examinà la cadira i va trobar que tenia eixos girats a màquina, mentre que al segle xviii les cadires eren fetes usant un torn de peu. Ell va datar la cadira del 1840, 138 anys després de l'execució de Busby.

## Referències culturals

A l'episodi 26 del webcòmic Hetalia: Axis Powers, England es diu a si mateix que es venjarà d'America usant la "cadira de Busby". Tanmateix, en lloc seu s'hi seu Russia, fent que es trenqui amb la seva aura amenaçadora. Aquesta cadira s'esmenta també en una de les cançons de Russia "Pechka, Light My Heart" en les lletres "fins i tot la cadira de Busby es fa miques". En la mateixa sèrie, la cançó d'England "Pub and Go" recorda que si seus allà (a la cadira de Busby), moriràs i seràs "arrossegat directament a l'infern". A la seva cançó "Absolutely Invincible British Gentleman", la cadira de Busby és esmentada en la lletra: "En fenòmens, la cadira de Busby, prediccions".
La cadira de Busby va ser esmentada en un episodi del programa televisiu Unsolved Mysteries, i una història similar sobre una cadira maleïda va ser inclosa en un episodi de Beyond Belief: Fact or Fiction.

## Referències

* ↑ Grainge, 1859, p. 157.
* ↑ Thomas, Peter. Yorkshire's historic pubs. Stroud: Sutton Publishing, 2005, p. 179–181. ISBN 0-7509-3983-4.
* ↑ Peach, Howard. Curious Tales of Old North Yorkshire. Sigma Leisure, 2003, p. 98. ISBN 1850587930.
* 1 2 «Eating Owt...at The Busby Stoop» (en anglès), 29-03-2005. [Consulta: 30 novembre 2023].
* 1 2 «The infamous Busby Stoop Chair». Thirsk Museum. Arxivat de l'original el 20 de març de 2012. [Consulta: 24 març 2012].
* ↑ «18th Century murderer's chair continues to captivate supernatural fans» (en anglès), 29-10-2014. [Consulta: 30 novembre 2023].
* ↑ Hetalia: Axis Powers - Episode 26 (SUB) (en Japanese, English). 2010-06-09. Dura 1:08.

## Fonts

* Grainge, William. The Vale of Mowbray: a historical and topographical account of Thirsk and its neighbourhood. Londres: Simpkin, Marshall & Co, 1859. OCLC 559956399.
* The Secret of the ghost chair